pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ธพว. เชื่อมั่นผลการตัดสินคดี FRCD ไม่กระทบ ยันสู้คดียื่นศาลฎีกา
วันพฤหัสบดีที่ 29 มิถุนายน 2560
ธพว. เชื่อมั่นผลการตัดสินคดี FRCD ไม่กระทบ ยันสู้คดียื่นศาลฎีกา
ความคืบหน้ากรณีธนาคารสแตนดาร์ดชาร์เตอร์ด(ไทย) จํากัด (มหาชน) (SCBT) เป็นโจทก์ยื่นฟ้อง  ธพว. เป็นจําเลย
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว. หรือ SME Development Bank) เปิดเผยถึงความคืบหน้ากรณี ธนาคารสแตนดาร์ดชาร์เตอร์ด(ไทย) จํากัด (มหาชน) (SCBT) เป็นโจทก์ยื่นฟ้อง ธพว. เป็นจําเลย เพื่อเรียกค่าเสียหายตามสัญญาอนุพันธ์ป้องกันความเสี่ยงด้านอัตราแลกเปลี่ยนเงินตราต่างประเทศ (Cross Currency Swap /CCS) และสัญญาป้องกันความเสี่ยงด้านอัตราดอกเบี้ย (Interest Rate Swap /IRS) บนบัตรเงินฝากชนิดดอกเบี้ยลอยตัว (FRCD) จํานวนคดีมีทุนทรัพย์รวมประมาณ 6,000 ล้านบาท ต่อศาลแพ่งจํานวนทั้งสิ้น 3 คดี เมื่อปี 2551 และ 2552 ศาลชั้นต้นได้มีคําพิพากษา เมื่อวันที่ 27 ต.ค. 2558 ให้ ธพว. ชนะคดีโดยยกฟ้องทั้ง 3 คดี ต่อมาโจทก์ได้ยื่นอุทธรณ์ ศาลอุทธรณ์ได้มีคําพิพากษา เมื่อวันที่ 22 มิ.ย. 2560 พิจารณาให้ ธพว. ชําระหนี้ตามคําพิพากษาตามจํานวนดังกล่าวนั้น
กรรมการผู้จัดการ ธพว. กล่าวเพิ่มเติมว่า “กรณีข้อพิพาทดังกล่าว เป็นธุรกรรมที่เกิดขึ้นมาตั้งแต่ปี 2549 และต่อมาได้ต่อสู้คดีที่ศาลชั้นต้นและศาลอุทธรณ์ ซึ่งจากผลของคําพิพากษาศาลอุทธรณ์ธนาคารจะใช้สิทธิ์ต่อสู้คดีในชั้นศาลฎีกาต่อไป ส่วนผลของคดีจะเป็นอย่างไร ธพว. ยินดีและพร้อมปฏิบัติตามคําพิพากษาทุกประการ สําหรับฐานะการเงินของธนาคารมีความแข็งแกร่ง ณ สิ้นปี 2559 ธนาคารมีกําไรถึง 1,600 ลบ. ยังมีเงินกองทุนและมีเงินสํารองหนี้ส่วนเกินรองรับความเสียหายที่เพียงพอและเกินกว่าที่กฎหมายกําหนดไว้ BIS Ratio ตามเกณฑ์ Basel’ ไว้ที่ร้อยละ 8.5 ขณะนี้ธนาคารมีกองทุนขั้นที่ 1 มี.ค. 2560 ที่ร้อยละ 11.55 และกรณีเมื่อมีการเพิ่มมูลค่าสินทรัพย์ในกองทุนขั้นที่ 2 ก็จะมีกองทุนขั้นที่ 1 และขั้นที่ 2 รวมกันเพิ่มขึ้นเป็นร้อยละ 12 ซึ่งจะทําให้ฐานะทางการเงินมีความแข็งแกร่ง เพียงพอต่อการชําระหนี้ตามความเสียหายที่อาจจะเกิดขึ้นหากผลของคําพิพากษาให้ ธพว. ชําระหนี้ โดยไม่มีผลกระทบต่อฐานะทางการเงินของ ธพว. และผู้ฝากเงินหรือเจ้าหนี้ก็ไม่ได้รับผลกระทบด้วยเช่นกัน โดย ธพว. ยังสามารถดําเนินการตามแผนพันธกิจผู้ประกอบการรายย่อยปี 2560 ได้เป็นปกติ รวมถึงมีความพร้อมในการสนองนโยบายภาครัฐเพื่อผลักดันขับเคลื่อนเศรษฐกิจฐานรากให้เดินหน้าต่อไป ในส่วนของคดี ธพว. ยืนยันจะต่อสู้ในชั้นศาลฎีกา เพราะเชื่อมั่นในความยุติธรรม และมีพยานหลักฐานสําคัญที่จะสามารถยกขึ้นต่อสู้คดีในหลายประเด็นที่เป็นประโยชน์ต่อธนาคาร โดยการยื่นฎีกาตามกระบวนการจะใช้เวลาภายใน 30 วัน”
ทั้งนี้ ธนาคารได้รายงานข้อมูลดังกล่าว ต่อคณะกรรมการธนาคาร กระทรวงการคลัง กระทรวงอุตสาหกรรม ธนาคารแห่งประเทศไทยรับทราบแล้ว
ข้อมูลเพิ่มเติมติดต่อ : นางอุบลรัตน์ ค่าแพง ผู้อํานวยการฝ่ายสื่อสารองค์กรและกิจกรรมเพื่อสังคม โทร. 085-980-7861 หรือ 0-265-4574-5
รัฐบาลไทย-ข่าวทำเนียบรัฐบาล-ข้อมูลเกี่ยวกับโรคไข้หวัดใหญ่
วันพฤหัสบดีที่ 30 เมษายน 2563
ข้อมูลเกี่ยวกับโรคไข้หวัดใหญ่
โรคไข้หวัดใหญ่คืออะไร ใครอยู่ในกลุ่มเสี่ยงบ้างนะ
โรคไข้หวัดใหญ่เกิดจากการติดเชื้อไวรัสอินฟลูเอนซา (Influenza virus) ติดต่อกันง่าย สามารถแพร่กระจายเชื้อผ่านลมหายใจ เสมหะ น้ําลาย น้ํามูก และสิ่งของเครื่องใช้
กลุ่มเสี่ยงติดเชื้อไข้หวัดใหญ่ มีดังนี้
1.ผู้สูงอายุ 65 ปีขึ้นไป
2.เด็กอายุ 6 เดือน ถึง 2 ปี
3.หญิงตั้งครรภ์ อายุครรภ์ 4 เดือนขึ้นไป
4.ผู้ที่มีโรคเรื้อรังหรือผู้ป่วยมะเร็งที่รับยาเคมีเพื่อบําบัด
5.ผู้ที่เป็นโรคอ้วน
6.ผู้พิการทางสมอง
7.ผู้ที่มีโรคภูมิคุ้มกันบกพร่อง
รัฐบาลไทย-ข่าวทำเนียบรัฐบาล-สพฐ.ชี้แจงการบริหารจัดการ หนังสือเรียนและแบบฝึกหัด (แจกหนังสือเรียนฟรี 100%) ของกระทรวงศึกษาธิการ
วันศุกร์ที่ 31 สิงหาคม 2561
สพฐ.ชี้แจงการบริหารจัดการ หนังสือเรียนและแบบฝึกหัด (แจกหนังสือเรียนฟรี 100%) ของกระทรวงศึกษาธิการ
สพฐ.ชี้แจงการบริหารจัดการ หนังสือเรียนและแบบฝึกหัด (แจกหนังสือเรียนฟรี 100%) ของกระทรวงศึกษาธิการ
วันที่ 28 สิงหาคม 2561 นายบุญรักษ์ ยอดเพชร เลขาธิการคณะกรรมการการศึกษาขั้นพื้นฐาน สํานักงานคณะกรรมการการศึกษาขั้นพื้นฐาน กระทรวงศึกษาธิการ ชี้แจงประเด็นปัญหาการดําเนินนโยบายแจกหนังสือเรียนฟรี 100% จากการที่ผู้อํานวยการโรงเรียนแห่งหนึ่งใน จ.กาญจนบุรี ในสังกัดสํานักงานคณะกรรมการการศึกษาขั้นพื้นฐาน (สพฐ.) เปิดเผยความเดือดร้อนจากผลกระทบของนโยบายการบริหารจัดการหนังสือเรียนและแบบฝึกหัด (แจกหนังสือเรียนฟรี 100%) ของกระทรวงศึกษาธิการ มีประเด็นสําคัญ ดังนี้
1. ในภาคเรียนที่ 1/2561 ทางโรงเรียนยังไม่ได้รับเงินจาก สพฐ.เพื่อจ่ายค่าหนังสือเรียนที่สั่งซื้อจากร้านค้า ทําให้ถูกร้านค้าทวงค่าหนังสือ คาดว่าเงินที่โรงเรียนทุกแห่งติดค้างอยู่มีมูลค่าไม่ต่ํากว่า 3 พันล้านบาท ซึ่งเดิมทีแล้ว สพฐ.จะกําหนดให้ทุกโรงเรียนซื้อหนังสือเรียนให้เสร็จสิ้นก่อนเปิดภาคเรียนหรือภายในเดือนเมษายน นั้น
ในเบื้องต้น สพฐ. ได้รับงบประมาณการจัดซื้อหนังสือเรียนจํานวน 50% ก่อน ซึ่งขณะนี้ สพฐ. และสํานักงบประมาณมีความเข้าใจตรงกันแล้ว โดยสํานักงบประมาณยืนยันจะจัดสรรฯ ให้ครบ 100 % ตามข้อตกลง
2. สพฐ. จัดสรรเงินให้แต่ละโรงเรียนไม่เท่าเทียมกัน บางโรงเรียนได้แค่ 50-70% ทําให้โรงเรียนไม่สามารถกําหนดวิธีการที่ชัดเจนในการสั่งซื้อหนังสือ เพราะไม่มั่นใจว่า สพฐ. จะโอนเงินที่เหลือมาให้เต็มจํานวน
สพฐ. ได้แจ้งให้โรงเรียนนํางบฯ เรียนฟรี ที่มี 5 รายการ และได้รับจัดสรรครบแล้วจํานวน 4 รายการ นํามาจัดซื้อหนังสือเรียนก่อน เมื่อโรงเรียนได้รับการจัดสรรค่าหนังสือเรียนเพิ่มเติมแล้ว จึงนําเงินกลับไปทดแทน 4 รายการ ที่ได้นําเงินมาซื้อหนังสือแทน
3. เรียกร้องให้ สพฐ. ชี้แจงสาเหตุที่ยังไม่สามารถโอนเงินที่เหลือมาให้ครบเต็มจํานวน เนื่องจากปัญหาที่เกิดขึ้นได้ส่งผลกระทบไปยังหลายกลุ่มธุรกิจในวงกว้าง
สพฐ. ได้ประสานสํานักงบฯ เร่งโอนจัดสรรงบประมาณรายการหนังสือเรียนตามข้อตกลง
-----------------------
รัฐบาลไทย-ข่าวทำเนียบรัฐบาล-รมว.กฤษฎา ขึ้นเวทีสหประชาชาติ! ชู 'ศาสตร์พระราชา'
วันพุธที่ 17 ตุลาคม 2561
รมว.กฤษฎา ขึ้นเวทีสหประชาชาติ! ชู 'ศาสตร์พระราชา'
รมว.กฤษฎา ขึ้นเวทีสหประชาชาติ! ชู 'ศาสตร์พระราชา' แก้ไขปัญหาความอดอยากหิวโหยของโลก พร้อมเปิดโอกาสให้ทุกภาคส่วนมีส่วนร่วมในการแก้ไขปัญหา เพื่อการพัฒนาที่ยั่งยืน
นายกฤษฎา บุญราช รัฐมนตรีว่าการกระทรวงเกษตรและสหกรณ์ เข้าร่วมประชุมคณะกรรมการความมั่นคงด้านอาหารโลก (Committee on World Food Security - CFS)ครั้งที่ 45 เมื่อวันที่ 16 ตุลาคม 2561 ที่ผ่านมา ณ สํานักงานใหญ่ เอฟ เอ โอ กรุงโรม สาธารณรัฐอิตาลี โดยได้ขึ้นกล่าวแถลงผลงานของรัฐบาลไทยในการพัฒนาอย่างยั่งยืนตามเป้าหมายของสหประชาชาติ (SDGs) เป้าหมายที่ 2 เกี่ยวกับวาระการสร้างความมั่นคงอาหาร และการขจัดปัญหาความอดอยากหิวโหย พร้อมได้นําเสนอศาสตร์พระราชาของพระบาทสมเด็จพระปรมินทรมหาภูมิพลอดุลยเดช บรมนาถบพิตร ที่ได้น้อมนําลงไปสู่การปฏิบัติจริง ผ่านโครงการพัฒนาอันเนื่องมาจากพระราชดําริ และโครงการพัฒนาของส่วนราชการต่าง ๆ ในด้านบริหารจัดการดิน น้ํา และทรัพยากรการเกษตรอย่างยั่งยืน เพื่อนํามาใช้ในการสร้างความมั่นคงทางอาหาร
นอกจากนี้ ยังได้กล่าวถึงพระบรมราโชบายของสมเด็จพระเจ้าอยู่หัว รัชกาลที่ 10 ที่ได้ให้ทุกส่วนราชการน้อมนําพระราชดําริของในหลวงรัชกาลที่ 9 มาขยายผลสู่การปฏิบัติให้ครอบคลุมทุกมิติ ผ่านโครงการพัฒนาคุณภาพชีวิตความเป็นอยู่ของประชาชนไทยในด้านต่าง ๆ เช่น โครงการมูลนิธิทุนการศึกษาพระราชทานสมเด็จพระบรมโอรสาธิราช สยามมกุฎราชกุมาร (มทส.) โครงการพัฒนาแหล่งน้ํา โครงการเกษตรทฤษฎีใหม่ตามพระราชดําริ เป็นต้น อีกทั้งยังได้กล่าวถึงพระราชกรณียกิจของสมเด็จพระเทพรัตนราชสุดาฯ สยามบรมราชกุมารี ในฐานะทูตพิเศษด้านการขจัดความหิวโหยของเอฟ เอ โอ และทูตพิเศษด้านโครงการอาหารในโรงเรียนของโครงการอาหารโลก (WFP) โดยได้ดําเนินการผ่านโครงการเกษตรเพื่ออาหารกลางวันในโรงเรียนในถิ่นทุรกันดารทั่วประเทศไทย
ทั้งนี้ ได้มีการรายงานต่อที่ประชุมเอฟ เอ โอ ว่า ประเทศไทยเป็นผู้ผลิตและส่งออกสินค้าเกษตรและอาหาร อันดับ 11 ของโลก และไทยให้ความสําคัญกับโครงการขจัดความอดอยากหิวโหยของสหประชาชาติ ซึ่งผู้แทนเอฟ เอ โอ ที่ทําหน้าที่อภิปรายในที่ประชุมได้กล่าวยกย่องความสําเร็จในการสร้างความมั่นคงอาหาร และความหิวโหยของประเทศไทยผ่านโครงการโครงการพัฒนาด้านต่าง ๆ ของทั้งในส่วนราชการและภาคประชาชนในประเทศไทย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-“อนุทิน” เยี่ยมศูนย์หัวใจ รพ. รพ.พัทลุง -รพ.ควนขนุน ดูแลประชาชนภาคใต้ตอนล่าง
วันเสาร์ที่ 12 ตุลาคม 2562
“อนุทิน” เยี่ยมศูนย์หัวใจ รพ. รพ.พัทลุง -รพ.ควนขนุน ดูแลประชาชนภาคใต้ตอนล่าง
รองนายกรัฐมนตรีและรัฐมนตรีว่าการกระทรวงสาธารณสุข เยี่ยมศูนย์หัวใจและหลอดเลือดโรงพยาบาลพัทลุง และเปิดศูนย์หัวใจโรงพยาบาลควนขนุน จ.พัทลุง เพิ่มการเข้าถึงการรักษาในเขตภาคใต้ตอนล่าง ช่วยลดภาระค่าใช้จ่ายเดินทางรักษา ลดรอคอย ลดเหลื่อมล้ํา
วันนี้ (12 ตุลาคม 2562) ที่จ.พัทลุง นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์สุขุม กาญจนพิมาย ปลัดกระทรวงสาธารณสุข และคณะผู้บริหารตรวจเยี่ยมให้กําลังใจการปฏิบัติงานเจ้าหน้าที่ ณ โรงพยาบาลพัทลุง และเปิดศูนย์หัวใจโรงพยาบาลควนขนุน บริการผู้ป่วยโรคหัวใจและหลอดเลือดประชาชนชาวพัทลุงและใกล้เคียง อาทิ ตรัง นครศรีธรรมราชเข้าถึงบริการตรวจรักษาโรคหัวใจได้อย่างทันท่วงที ลดอัตราการเสียชีวิต ลดความแออัด ลดระยะเวลารอคอย ไม่ต้องเดินทางไปรักษานอกจังหวัด
นายอนุทิน กล่าวว่า รัฐบาลและกระทรวงสาธารณสุขให้ความสําคัญกับสุขภาพอนามัยประชาชน พร้อมสนับสนุนการดําเนินงานทุกอย่างเพื่อให้สุขภาพดี ช่วยสร้างเศรษฐกิจของประเทศ ในวันนี้มีความยินดีที่โรงพยาบาลพัทลุงได้พัฒนาศักยภาพให้เป็นศูนย์เชี่ยวชาญด้านโรคหัวใจ มีศูนย์หัวใจและหลอดเลือดครบวงจร ผ่าตัดหัวใจแบบเปิดได้ รวมถึงมีศูนย์ฟื้นฟูสมรรถภาพหัวใจ โดยร่วมมือกับโรงพยาบาลเอกชน เปิดให้บริการเมื่อ 17 เมษายน 2561 ทําให้ผู้ป่วยชาวพัทลุงและใกล้เคียง อาทิ ตรัง นครศรีธรรมราช เข้าถึงบริการตรวจรักษาโรคหัวใจได้อย่างทันท่วงที ไม่ต้องเดินทางไปรักษาที่จ.สงขลา
โดยในปี 2561 จ.พัทลุงมีผู้ป่วยโรคหัวใจ 5,120คน จํานวนมากเป็นอันดับ2 รองจากจ.สงขลา และมีอัตราการเสียชีวิตด้วยโรคหัวใจอยู่ที่ร้อยละ1.27ภายหลังจากได้พัฒนาศักยภาพร่วมกับภาคเอกชน จัดให้มีอายุรแพทย์โรคหัวใจประจําตลอด 24 ชั่วโมง ผู้ป่วยได้รับการสวนหัวใจภายใน 60 นาที ทําให้ในปี2562 อัตราการเสียชีวิตลดลงเหลือร้อยละ 0.38 ที่สําคัญคือ ช่วยลดการรอคอยรักษา ลดเหลื่อมล้ํา ลดภาระค่าใช้จ่ายในการเดินทาง นอกจากนี้ ยังได้เปิดคลินิกพิเศษเฉพาะทางโรคหัวใจนอกเวลาราชการ ช่วยลดความแออัดของโรงพยาบาลในเวลาทําการ ผลการดําเนินงานตั้งแต่ 17เมษายน 2561 ถึงปัจจุบัน มีผู้ป่วยเข้ารับการรักษาแล้ว กว่า 4,000 ราย บริการทําหัตถการกว่า 2,000 ราย
สําหรับโรงพยาบาลควนขนุนเป็นโรงพยาบาลชุมชนขนาดใหญ่ มีแพทย์อายุรศาสตร์โรคหัวใจประจํา ได้เปิดศูนย์หัวใจ โดยประชาชนในพื้นที่สนับสนุนอุปกรณ์การแพทย์ เพื่อดูแลผู้ป่วยโรคหัวใจขาดเลือดและหลอดเลือดสมองในพื้นที่และอําเภอใกล้เคียง ประมาณ 200 ราย ช่วยให้ได้รับการรักษาใกล้บ้าน ช่วยลดความแออัดของโรงพยาบาลพัทลุง สามารถให้การรักษาผู้ป่วยโรคหลอดเลือดหัวใจ โรคหัวใจเรื้อรังที่มีภาวะน้ําท่วมปอด ลิ้นหัวใจผิดปกติ หัวใจเต้นผิดปกติ โรคหลอดเลือดแดงส่วนปลาย เริ่มเปิดบริการเมื่อวันที่ 14 สิงหาคม 2562 มีผู้ป่วยรับบริการตรวจหัวใจด้วยคลื่นเสียงความถี่สูง 15 ราย ตรวจสมรรถภาพหลอดเลือดแดง ด้วยเครื่องABI(Ankle Brachial Index) 5 ราย
*************************************** 12 ตุลาคม 2562
รัฐบาลไทย-ข่าวทำเนียบรัฐบาล-ประธานบอร์ด สปสช. เผยการดำเนินงานและบริหารกองทุน สปสช. ปี 2561 เน้น 3P
วันศุกร์ที่ 6 ตุลาคม 2560
ประธานบอร์ด สปสช. เผยการดําเนินงานและบริหารกองทุน สปสช. ปี 2561 เน้น 3P
ประธานคณะกรรมการหลักประกันสุขภาพแห่งชาติ ประชุมชี้แจง “หลักเกณฑ์การดําเนินงานและบริหารกองทุนหลักประกันสุขภาพแห่งชาติ ปี 2561” เน้น 3 P คือ สร้างเสริม ป้องกัน และคุ้มครอง
วันนี้ (6ตุลาคม2560)ที่โรงแรมเซ็นทรา ศูนย์ราชการฯ ศ.คลินิกเกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข ในฐานะประธานกรรมการหลักประกันสุขภาพแห่งชาติ (บอร์ด สปสช.) เปิดการประชุมชี้แจงหลักเกณฑ์การดําเนินงานและการบริหารกองทุนหลักประกันสุขภาพแห่งชาติ ปีงบประมาณ2561พร้อมปาฐกถาพิเศษ โดยมีผู้แทนจากหน่วยบริการที่ร่วมบริการระบบหลักประกันสุขภาพแห่งชาติจากสังกัดต่างๆ เข้าร่วม อาทิ กระทรวงสาธารณสุข กระทรวงศึกษาธิการ กระทรวงกลาโหม กรุงเทพมหานคร และองค์กรปกครองส่วนท้องถิ่น ตลอดจนหน่วยบริการเอกชนเข้าร่วม เพื่อทําความเข้าใจการดําเนินงานและบริหารจัดการกองทุนให้เป็นไปในทิศทางเดียวกัน
ศ.คลินิกเกียรติคุณ นพ.ปิยะสกล กล่าวว่า รัฐบาลได้ให้ความสําคัญและสนับสนุนการดําเนินงานระบบหลักประกันสุขภาพแห่งชาติ ได้จัดสรรงบประมาณอย่างต่อเนื่อง ในการดูแลประชาชนให้เข้าถึงการรักษาและบริการสาธารณสุขอย่างทั่วถึงด้วยความร่วมมือของทุกภาคส่วน ที่มุ่งสู่เป้าหมายเดียวกันคือ "ประชาชนสุขภาพดี เจ้าหน้าที่มีความสุข ระบบสุขภาพยั่งยืน" ในการจะบรรลุเป้าหมายที่ตั้งไว้ให้ยึดหลักการทํางานใน2ประเด็นใหญ่ คือ1.ขอให้ร่วมกันหาวิธีที่ดีที่สุดในการแก้ปัญหา เพราะการทํางานเมื่อทํามาสักระยะหนึ่งอาจจะพบปัญหาในการทํางาน2.ขอให้ยึดประชาชนเป็นหลักในการทํางาน ไม่แบ่งฝ่าย ใช้งบประมาณที่เป็นของประชาชนเพื่อประโยชน์สูงสุดของประชาชน
“การจะเปลี่ยนแปลงอะไรในระบบหลักประกันสุขภาพแห่งชาติ ต้องมีการหารือกันว่าเปลี่ยนแล้วได้ประโยชน์อะไร ซึ่งที่ผ่านมาทั้งฝ่ายที่จ่ายเงินและจัดบริการได้พูดคุยกันมากขึ้น เข้าใจและเอื้ออาทรกันมากขึ้น ที่สําคัญคือภาคประชาสังคมต้องเข้ามารับรู้และติดตามการทํางาน”ศ.คลินิก เกียรติคุณ นพ.ปิยะสกลกล่าว
สําหรับการดําเนินงาน ในปีงบประมาณ2561นี้ เน้นงานสร้างเสริม ป้องกัน และคุ้มครอง หรือ3P : Promotion Prevention Protectionซึ่งการดําเนินงานจะประสบความสําเร็จได้ เจ้าหน้าที่ทุกฝ่ายมีความสุข มีความเข้าใจกัน ต้องขอความร่วมมือร่วมแรงร่วมใจจากทุกภาคส่วน
******************************* 6ตุลาคม2560
รัฐบาลไทย-ข่าวทำเนียบรัฐบาล-4 กระทรวงจับมือร่วมจัดงานวันรับรองระบบงานโลก ลงทะเบียนร่วมงานฟรี
วันพฤหัสบดีที่ 1 มิถุนายน 2560
4 กระทรวงจับมือร่วมจัดงานวันรับรองระบบงานโลก ลงทะเบียนร่วมงานฟรี
4 กระทรวง จับมือจัดงานวันรับรองระบบงานโลกและวันมาตรวิทยาโลก ร่วมรณรงค์ให้ทุกภาคส่วนตระหนักถึงความสําคัญของการรับรองระบบงาน พร้อมเชิญชวนรับฟังปาฐกถาพิเศษ เรื่อง “สร้างประเทศไทย 4.0 บนวัฒนธรรมคุณภาพ” โดยนายกรัฐมนตรี (พลเอกประยุทธ์ จันทร์โอชา)
รัฐบาลไทย-ข่าวทำเนียบรัฐบาล-สธ.เปิดคลินิกหมอครอบครัวหนองแก แห่งแรกของ จ.อุบลราชธานี
วันอังคารที่ 28 มีนาคม 2560
สธ.เปิดคลินิกหมอครอบครัวหนองแก แห่งแรกของ จ.อุบลราชธานี
กระทรวงสาธารณสุข เปิดคลินิกหมอครอบครัวหนองแก จ.อุบลราชธานี เครือข่ายโรงพยาบาล 50 พรรษาวชิราลงกรณ เผยคลินิกหมอครอบครัวช่วยลดเวลารอคอย ลดความแออัดในโรงพยาบาลใหญ่
นายแพทย์เกียรติภูมิ วงศ์รจิต รองปลัดกระทรวงสาธารณสุขและโฆษกกระทรวงสาธารณสุขให้สัมภาษณ์ภายหลังเปิดคลินิกหมอครอบครัวหนองแก ต.แจระแม อ.เมือง จ.อุบลราชธานี ว่า รัฐบาลและกระทรวงสาธารณสุขให้ความสําคัญกับนโยบาย “คลินิกหมอครอบครัว” ที่ช่วยลดความเหลื่อมล้ํา และสร้างโอกาสเข้าถึงบริการของรัฐ มุ่งหวังให้ประชาชนเข้าถึงบริการที่มีคุณภาพทัดเทียมกัน โดยใช้ระบบการแพทย์ปฐมภูมิดูแลประชาชนในทุกมิติสุขภาพ มีแพทย์เฉพาะทางด้านเวชศาสตร์ครอบครัว และทีมสหวิชาชีพดูแลประชาชนในสัดส่วนที่เหมาะสม คือ ประชากร 10,000 คนต่อ 1 ทีม ซึ่งในปี 2559กระทรวงสาธารณสุขได้ดําเนินการไปแล้ว 48 ทีม ใน 16 จังหวัด ให้บริการภายใต้สโลแกน “บริการทุกคน ทุกอย่าง ทุกที่ ทุกเวลาด้วยเทคโนโลยี”
จากการประเมินผลการดําเนินการในพื้นที่นําร่อง ปี 2559 พบว่า คลินิกหมอครอบครัว ได้ช่วยเพิ่มคุณภาพและประสิทธิภาพ เช่น ลดเวลารอคอยจาก172 นาทีเหลือเพียง 44 นาที ลดความแออัดในการรอรับบริการในโรงพยาบาลใหญ่ลงร้อยละ 60 ลดการนอนโรงพยาบาลที่ไม่จําเป็นร้อยละ 15 ลดการใช้บริการห้องฉุกเฉินร้อยละ 13 การเข้าถึงบริการสุขภาพของประชาชน เช่น ลดค่าใช้จ่ายด้านสุขภาพของประชาชนร้อยละ 25 และในปี 2560 นี้ ตั้งเป้าให้โรงพยาบาลศูนย์/โรงพยาบาลทั่วไปทุกแห่งทั่วประเทศ จัดตั้งคลินิกหมอครอบครัวในเขตเมือง และเพิ่มในเขตชนบทอย่างน้อยจังหวัดละ 1 แห่ง รวมเป็น 472 ทีม และอีก 10 ปีข้างหน้าในปี 2569 คนไทยจะมีแพทย์เวชศาสตร์ครอบครัวและทีมสหวิชาชีพ 6,500 ทีม ดูแลสุขภาพให้กับคนไทยทุกคน
สําหรับคลินิกหมอครอบครัวหนองแก ต.แจระแม อ.เมือง จ.อุบลราชธานี เป็นคลินิกหมอครอบครัวแห่งแรกของจังหวัด อยู่ในเครือข่ายโรงพยาบาล 50พรรษา มหาวชิราลงกรณ ได้ผ่านขั้นตอนการพัฒนาให้เป็น รพ.สต.ติดดาว มีทีมหมอครอบครัว ทีมสหวิชาชีพ และมีแพทย์ที่ผ่านการอบรมเวชศาสตร์ครอบครัวเป็นผู้ร่วมให้บริการและให้คําปรึกษาอยู่ประจํา ประกอบด้วย 3 ทีม ครอบคลุม รพ.สต. 7 แห่ง ดูแลประชากร 35,492 คน โดยใช้ระบบให้คําปรึกษาแบบเป็นเครือข่าย ทํางานครอบคลุมงานด้านการส่งเสริม ป้องกัน รักษา ฟื้นฟูสภาพ และส่งต่อโรงพยาบาลแม่ข่ายเมื่อเกินขีดความสามารถ มีบริการอาทิ ตรวจรักษาโรคทั่วไป โรคเรื้อรัง มีคลินิกโรคความดันโลหิตสูง เบาหวาน โรคไต หอบหืด จิตเวช ฝากครรภ์ วางแผนครอบครัว ฉีดวัคซีน ทันตกรรม แพทย์แผนไทย บริการเยี่ยมบ้าน เป็นต้น
******************* 28 มีนาคม 2560
รัฐบาลไทย-ข่าวทำเนียบรัฐบาล-กรุงไทยนำร่องออกใบอนุโมทนาบัตรอิเล็กทรอนิกส์ที่วัดใหญ่ จ.พิษณุโลก
วันจันทร์ที่ 25 ธันวาคม 2560
กรุงไทยนําร่องออกใบอนุโมทนาบัตรอิเล็กทรอนิกส์ที่วัดใหญ่ จ.พิษณุโลก
ธนาคารกรุงไทยนําร่องออกใบอนุโทนาบัตรอิเล็กทรอนิกส์ในโครงการ e-Donation ที่วัดพระศรีรัตนมหาธาตุวรมหาวิหาร (วัดใหญ่) จ.พิษณุโลก พร้อมติดตั้ง KRUNGTHAI QR Code และแอปฯ เป๋าตุง กรุงไทยให้กับร้านค้าต่างๆ
ธนาคารกรุงไทยนําร่องออกใบอนุโทนาบัตรอิเล็กทรอนิกส์ในโครงการ e-Donation ที่วัดพระศรีรัตนมหาธาตุวรมหาวิหาร (วัดใหญ่) จ.พิษณุโลก พร้อมติดตั้ง KRUNGTHAI QR Code และแอปฯ เป๋าตุง กรุงไทยให้กับร้านค้าต่างๆ ในงานตลาดบุญวัดใหญ่ อุ่นใจไร้เงินสด โดยมี นายอภิศักดิ์ ตันติวรวงศ์ รัฐมนตรีว่าการกระทรวงการคลัง เป็นประธานเปิดงาน ร่วมด้วย ดร.สมชัย สัจจพงษ์ ปลัดกระทรวงการคลัง ในฐานะประธานกรรมการธนาคารกรุงไทย และผู้บริหารธนาคารกรุงไทย เมื่อวันที่ 25 ธันวาคม 2560
นายอภิศักดิ์ ตันติวรวงศ์ กล่าวตอนหนึ่งในการเปิดงานว่า รัฐบาลและกระทรวงการคลังมุ่งผลักดันแผนยุทธศาสตร์ National e-Payment จากนโยบาย Thailand 4.0 เพื่อวางโครงสร้างพื้นฐานในการพัฒนาเศรษฐกิจและสังคมระยะยาวของประเทศ และขับเคลื่อนประเทศไทยสู่ Digital Economy โดยงานตลาดบุญวัดใหญ่ อุ่นใจไร้เงินสด นับเป็นอีกหนึ่งความร่วมมือครั้งสําคัญของหน่วยงานรัฐภายใต้กระทรวงการคลังในการสนับสนุนนโยบายของรัฐบาลอย่างจริงจัง เพื่อมุ่งสู่สังคมไร้เงินสด โดยการนําร่องรูปแบบการชําระเงินรูปแบบใหม่ให้กับร้านค้าต่างๆ เพื่อส่งเสริมให้ประชาชนได้มีทางเลือกในการชําระค่าสินค้าอย่างสะดวกและรวดเร็ว รวมถึงลดความยุ่งยากของร้านค้าในการบริหาร จัดการเงินสด โดยธนาคารกรุงไทยมีส่วนร่วมในการผลักดันโครงการต่างๆ ให้สําเร็จอย่างเป็นรูปธรรม
ดร.สมชัย สัจจพงษ์ เปิดเผยถึงความคืบหน้าโครงการ e-Donation ว่า หลังจากที่ธนาคารได้ริเริ่มพัฒนาแอปพลิเคชั่นเป๋าตุง เติมบุญ เพื่ออํานวยความสะดวกในการรับบริจาคเงินเข้าบัญชีวัดทันที ไม่ต้องเป็นกังวลในเรื่องการบริหารจัดการเงินสด เกิดประโยชน์ในภาพรวมกับทุกภาคส่วน ซึ่งได้ให้บริการในหลายพื้นที่ เช่น วัดน้อยนพคุณ วัดครึ่งใต้ จ.เชียงราย วัดมหาธาตุแหลมสัก จ.กระบี่ ในวันนี้ได้พัฒนาไปอีกขั้นหนึ่ง โดยนําร่องออกใบอนุโทนาบัตรอิเล็กทรอนิกส์ให้กับผู้บริจาคเงินให้กับวัดพระศรีรัตนมหาธาตุวรมหาวิหาร (วัดใหญ่) จ.พิษณุโลก ผ่านอีเมลเป็นแห่งแรก และในอนาคตผู้บริจาคเงินยังจะสามารถหักลดหย่อนภาษีจากการบริจาคเงินได้อัตโนมัติตามความสมัครใจของผู้บริจาคอีกด้วย
ทั้งนี้ ที่ผ่านมา ธนาคารกรุงไทยได้นํา KRUNGTHAI QR Code ไปให้บริการในหน่วยงานภาครัฐและหน่วยงานราชการ กว่า 30 แห่ง เช่น ศูนย์อาหารและสันทนาการกระทรวงการคลัง โรงอาหารกระทรวงพาณิชย์ โรงอาหารกรมศุลกากร รวมถึงงานสําคัญต่างๆ เช่น ครม. สัญจร ที่ตลาดสามชุกและตลาดกิมหยง ตลาดนัดคลองผดุงฯ ตลาดกรุงศรี จ.พระนครศรีอยุธยา ตลอดจนตลาดเซฟวัน จ.นครราชสีมา สามแยกอู่เรือ ถนนต่อเรือ จ.พังงา ตลาดตองแปด จ.ขอนแก่น ถนนคนเดิน จ.กระบี่ ตลาดกิมหยง จ.สงขลา และพื้นที่ต่างๆใน จ.เชียงใหม่ นอกจากนี้ยังมีแผนสร้างถนนไร้เงินสดทุกจังหวัดทั่วประเทศภายในปี 2561
ฝ่ายสื่อสารองค์กรและภาพลักษณ์
โทร.0-2208-4174-8
รัฐบาลไทย-ข่าวทำเนียบรัฐบาล-สคร. จัดงานมอบรางวัลรัฐวิสาหกิจดีเด่น ปี 2562 พลังรัฐวิสาหกิจไทย สู่มิติใหม่ด้วยดิจิทัล HONOR THROUGH DIGITAL TRANSFORMATION
วันจันทร์ที่ 16 ธันวาคม 2562
สคร. จัดงานมอบรางวัลรัฐวิสาหกิจดีเด่น ปี 2562 พลังรัฐวิสาหกิจไทย สู่มิติใหม่ด้วยดิจิทัล HONOR THROUGH DIGITAL TRANSFORMATION
สคร.จัดงานมอบรางวัลรัฐวิสาหกิจดีเด่น (SOE Award) เป็นประจําทุกปี ตั้งแต่ปี 2548 เป็นต้นมาตามนโยบายของรัฐบาล โดยมีวัตถุประสงค์เพื่อเผยแพร่และประกาศให้สาธารณชนและสังคมได้รับทราบถึงผลการดําเนินงานของรัฐวิสาหกิจที่ดีเด่นในด้านต่างๆ
สํานักงานคณะกรรมการนโยบายรัฐวิสาหกิจ (สคร.) ได้จัดงานมอบรางวัลรัฐวิสาหกิจดีเด่น (SOE Award) เป็นประจําทุกปี ตั้งแต่ปี 2548 เป็นต้นมาตามนโยบายของรัฐบาล โดยมีวัตถุประสงค์เพื่อเผยแพร่และประกาศให้สาธารณชนและสังคมได้รับทราบถึงผลการดําเนินงานของรัฐวิสาหกิจที่ดีเด่นในด้านต่างๆ อันจะเป็นการสร้างความภาคภูมิใจ สร้างขวัญและกําลังใจให้รัฐวิสาหกิจในการปฏิบัติงาน รวมทั้งช่วยส่งเสริมให้รัฐวิสาหกิจมีความมุ่งมั่นในการดําเนินงานเพื่อพัฒนาองค์กรให้มีประสิทธิภาพยิ่งขึ้นและนําองค์กรสู่ความเป็นเลิศ นอกจากนี้ การจัดงาน SOE Award ยังเป็นการส่งเสริมให้ประชาชนได้มีส่วนในการติดตามการดําเนินงานของรัฐวิสาหกิจอีกด้วย โดยในปี 2562 สคร. ได้จัดงานมอบรางวัลรัฐวิสาหกิจดีเด่นภายใต้แนวคิด “พลังรัฐวิสาหกิจไทย สู่มิติใหม่ด้วยดิจิทัล – HONOR THROUGH DIGITAL TRANSFORMATION” โดยงานดังกล่าวจะจัดขึ้นในวันจันทร์ที่ 23 ธันวาคม 2562 ณ ห้องบางกอกคอนเวนชันเซ็นเตอร์ บี 2 ชั้น 22 โรงแรมเซ็นทาราแกรนด์และบางกอกคอนเวนชันเซ็นเตอร์ เซ็นทรัลเวิลด์ ซึ่งได้รับเกียรติจาก ฯพณฯ ท่านนายกรัฐมนตรี เป็นประธานมอบรางวัลในงานมอบรางวัลรัฐวิสาหกิจดีเด่น (SOE Award) ในปี 2562 นี้
นายประภาศ คงเอียด ผู้อํานวยการ สคร. กล่าวว่า การจัดงานมอบรางวัลรัฐวิสาหกิจดีเด่นหรือ SOE Award ประจําปี 256๒ ภายใต้แนวคิด “พลังรัฐวิสาหกิจไทย สู่มิติใหม่ด้วยดิจิทัล – HONOR THROUGH DIGITAL TRANSFORMATION” ในปีนี้ คณะกรรมการตัดสินรางวัลรัฐวิสาหกิจดีเด่นได้กําหนดรางวัลใหม่เพิ่มเติมขึ้นมา คือ รางวัลการพัฒนาสู่รัฐวิสาหกิจดิจิทัล (Digital Transformation Initiative) เพื่อเป็นการสนับสนุนรัฐวิสาหกิจที่มีความโดดเด่นในการสร้างสรรค์และใช้ประโยชน์จากเทคโนโลยีดิจิทัลเพื่อพัฒนาองค์กรในมิติต่างๆ ให้สามารถรองรับการเปลี่ยนแปลงในอนาคตได้อย่างสะดวกรวดเร็ว ประกอบกับรางวัลดังกล่าวยังถือว่ามีความสอดคล้องกับนโยบายรัฐบาล ๔.๐ ของภาครัฐอีกด้วย
สําหรับรางวัลทั้ง 10 ประเภท ประกอบด้วย 1. รางวัลคณะกรรมการรัฐวิสาหกิจดีเด่น 2.รางวัลการบริหารจัดการองค์กรดีเด่น 3. รางวัลการพัฒนาองค์กรดีเด่น 4. รางวัลผู้นําองค์กรดีเด่น 5. รางวัลการเปิดเผยข้อมูลและความโปร่งใสดีเด่น 6. รางวัลการดําเนินงานเพื่อสังคมและสิ่งแวดล้อมดีเด่น (CSR) 7. รางวัลความคิดสร้างสรรค์และนวัตกรรมดีเด่น แบ่งเป็น 2 ประเภทรางวัล ได้แก่ ด้านความคิดสร้างสรรค์ และด้านนวัตกรรม 8. รางวัลความร่วมมือเพื่อการพัฒนาดีเด่น แบ่งเป็น 2 ประเภทรางวัล ได้แก่ ด้านการยกระดับการบริหารจัดการองค์กร และด้านความร่วมมือเชิงยุทธศาสตร์ 9. รางวัลการพัฒนาสู่รัฐวิสาหกิจดิจิทัล (Digital Transformation Initiative) ซึ่งเป็นรางวัลใหม่ในปีนี้ และ 10. รางวัลรัฐวิสาหกิจยอดเยี่ยมประจําปี 2562
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานเปิดการประชุม ITU Regional Development Forum for the Asia-Pacific 2018
วันอังคารที่ 22 พฤษภาคม 2561
รมว.ดิจิทัลฯ เป็นประธานเปิดการประชุม ITU Regional Development Forum for the Asia-Pacific 2018
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานกล่าวเปิดการประชุม “ITU Regional Development Forum for the Asia-Pacific 2018” (ITURDF) โดยกระทรวงดิจิทัลฯ ร่วมกับสหภาพโทรคมนาคมระหว่างประเทศ (ITU) จัดขึ้น ระหว่างวันที่ 21 - 22 พฤษภาคม 2561 ซึ่งเป็นการประชุมระดับภูมิภาคเอเชียและแปซิฟิก ที่จัดขึ้นเป็นประจําทุกปี โดยมีวัตถุประสงค์เพื่อเป็นเวทีในการหารือเพื่อปฏิบัติตามมติของที่ประชุมระดับโลกว่าด้วยการพัฒนาโทรคมนาคมปี 2560 และแผนปฏิบัติการบัวโนสไอเรส 2561-2563 โดยเปิดโอกาสให้ผู้นําประเทศ ผู้นํารัฐบาล รัฐมนตรี ผู้บริหารระดับสูงจากภาคเอกชนในระดับโลกและระดับภูมิภาค ได้ประชุมหารือและกําหนดแนวทางร่วมกันในการพัฒนาโทรคมนาคมและ ICT ในภูมิภาคเอเชียแปซิฟิก และกําหนดแผนงานจําเป็นเร่งด่วนสําหรับภูมิภาคฯ ทั้งนี้ การจัดประชุมดังกล่าวเป็นหนึ่งในกิจกรรมภายใต้ MOU ระหว่างกระทรวงดิจิทัลฯ และ ITU เกี่ยวกับความร่วมมือในการส่งเสริม Digital Thailand นอกจากนี้ยังมีประเด็นพิจารณาที่เกี่ยวข้องกับการดําเนินงานตามแผนยุทธศาสตร์ของกระทรวงดิจิทัลฯ ในการส่งเสริมเศรษฐกิจดิจิทัล ประกอบกับกระทรวงฯ อาจใช้โอกาสนี้ในการขอเสียงสนับสนุนจากประเทศสมาชิก ITU ในภูมิภาคเอเชียและแปซิฟิกในการสมัครตําแหน่งสมาชิกสภาบริหารของไทย (ITU Council) ซึ่งมีกําหนดเลือกตั้งในเดือนตุลาคม 2561 โดยการเป็นเจ้าภาพการจัดประชุมของกระทรวงดิจิทัลฯ ในครั้งนี้ ยังเป็นการเน้นย้ําบทบาทผู้นําของไทยในภูมิภาคเอเชียและแปซิฟิก ซึ่งมีสํานักงานภูมิภาคของ ITU ตั้งอยู่ด้วย เมื่อวันที่ 21 พฤษภาคม 2561 ณ โรงแรมเดอะ สุโกศล ถนนพญาไท เขตราชเทวี กรุงเทพฯ
*********************
รัฐบาลไทย-ข่าวทำเนียบรัฐบาล-กระทรวงยุติธรรมจัดโครงการสื่อสรรค์สร้างสังคมสมานฉันท์ เผยแพร่งานยุติธรรมผ่านคลิปวีดีโอสู่สังคม
วันอังคารที่ 20 สิงหาคม 2562
กระทรวงยุติธรรมจัดโครงการสื่อสรรค์สร้างสังคมสมานฉันท์ เผยแพร่งานยุติธรรมผ่านคลิปวีดีโอสู่สังคม
กระทรวงยุติธรรมจัดโครงการสื่อสรรค์สร้างสังคมสมานฉันท์ เผยแพร่งานยุติธรรมผ่านคลิปวีดีโอสู่สังคม
ในวันอังคารที่ ๒๐ สิงหาคม ๒๕๖๒ เวลา ๐๘.๓๐ น.
ณ โรงแรม ทีเค พาเลซ แขวงทุ่งสองห้อง เขตหลักสี่ กรุงเทพเทพมหานคร
พันตํารวจโทพงษ์ธร ธัญญสิริ รองปลัดกระทรวงยุติธรรม
ในฐานะเลขาธิการคณะกรรมการเสริมสร้างความสมานฉันท์แห่งชาติ
เป็นประธานเปิดโครงการสื่อสรรค์สร้างสังคมสมานฉันท์ เพื่อส่งเสริมการมีส่วนร่วมของเยาวชน
ให้ได้มีโอกาสแสดงความคิดเห็นและถ่ายทอดเรื่องราวทัศนคติตลอดจนมุมมอง
ด้านเสริมสร้างความสมานฉันท์ผ่านการประกวดคลิปวีดีโอประชาสัมพันธ์
โดยมี นักเรียนมัธยมศึกษาตอนปลาย จากโรงเรียนทั่วประเทศ ทั้งหมด ๑๗ ทีม เข้าร่วมฯ
โอกาสนี้ รองปลัดกระทรวงยุติธรรม ในฐานะเลขาธิการคณะกรรมการเสริมสร้างความสมานฉันท์แห่งชาติ
ร่วมมอบรางวัลการประกวดคลิปวีดีโอประชาสัมพันธ์ภายใต้หัวข้อ “ยุติธรรมชุมชน” โดยรางวัลชนะเลิศ
อันดับ ๑ จากโรงเรียนสภาราชินี จังหวัดตรัง ได้รับเงินรางวัล ๒๐,๐๐๐ บาท พร้อมเกียรติบัตรและโล่จากรัฐมนตรีว่าการกระทรวงยุติธรรม
รางวัลรองชนะเลิศ อันดับ ๑ จากโรงเรียนปากคาดพิทยาคม จังหวัดบึงกาฬ ได้รับเงินรางวัล ๑๕,๐๐๐ บาท
พร้อมเกียรติบัตรและโล่จากรัฐมนตรีว่าการกระทรวงยุติธรรม
รางวัลรองชนะเลิศ อันดับ ๒ จากโรงเรียนอัสสัมชัญศึกษา กรุงเทพมหานคร ได้รับเงินรางวัล ๑๐,๐๐๐ บาท
พร้อมเกียรติบัตรและโล่จากรัฐมนตรีว่าการกระทรวงยุติธรรม
รวมทั้งกล่าวใจความตอนหนึ่งว่า เด็กและเยาวชน เป็นคนรุ่นใหม่ที่ช่วยเปลี่ยนแปลงสังคมให้ความยุติธรรม
เกิดเป็นรูปธรรมขึ้น การจัดกิจกรรมในครั้งนี้ จะเป็นประโยชน์อย่างมากกับทั้งเด็กและเยาวชน ครู
รวมถึงโรงเรียน และยังเป็นการบอกต่อถึงกิจกรรมดีดีที่เป็นส่วนหนึ่งในการช่วยพัฒนาเด็กและเยาวชน
ในการให้ความรู้ที่ถูกต้องในการรับข้อมูลข่าวสาร อีกทั้งสามารถนําผลงานของเด็กและเยาวชนไปเผยแพร่
เพื่อส่งเสริมการรับรู้และรับทราบงานด้านกระบวนการยุติธรรมและกระบวนการเสริมสร้างความสมานฉันท์ด้วยสันติวิธีเพื่อสังคมและประเทศชาติต่อไป